stanford-oval/wikipedia huggingface dataset:
Théodore Sindikubwabo

| Théodore Sindikubwabo> Ruandan presidentti |
| --- | --- |
 1994  
Edeltäjä:  Juvénal Habyarimana
Seuraaja:  Pasteur Bizimungu
Henkilötiedot
Syntynyt: 1928 Butare, Ruanda
Kuollut: n. 1998 todennäköisesti Zairessa
Théodor Sindikubwabo (1928 – noin 1998) oli  Ruandan väliaikainen presidentti Ruandan kansanmurhan aikana huhtikuusta heinäkuuhun vuonna 1994.
Théodor Sindikubwabo opiskeli lääketiedettä, ja toimi terveysministerinä Grégoire Kayibandan hallituskaudella.  Hän nousi valtaan edeltäjänsä  Juvénal Habyarimanan saatua surmansa, kun maahan  valittiin väliaikainen hallitus, jossa jäseninä oli ainoastaan äärihutupuolueiden edustajia.
Kun Ruandan isänmaallinen rintama voitti sisällissodan, Sindikubwabo pakeni ulkomaille, ilmeisesti  Zaireen, missä hänen arvellaan kuolleen 1990-luvun lopulla.  Sindikubwaboa ei koskaan saatu kansanmurhaa koskeviin oikeudenkäynteihin.
Käännös suomeksi
Toivo Lankinen (näyttelijä)

| Toivo Lankinen> Henkilötiedot |
| --- | --- |
Syntynyt: 12. heinäkuuta 1907 Siestarjoki, Venäjä
Kuollut: 8. joulukuuta 1970 (63 vuotta) Petroskoi, Neuvostoliitto
Ammatti:  näyttelijä, teatteriohjaaja
Puoliso:  Daria Karpova
Muut tiedot
Aktiivisena:  1932–1970
Toivo Lankinen (ven. Тойво Иванович Ла́нкинен, 12. heinäkuuta 1907 Siestarjoki – 8. joulukuuta 1970 Petroskoi) oli venäjänsuomalainen näyttelijä ja teatteriohjaaja, joka teki elämäntyönsä Petroskoin Kansallisessa teatterissa.
Elämä

Lankinen syntyi Pietarin lähistöllä sijaitsevalla Siestarjoella ja muutti Neuvosto-Karjalaan vuonna 1928. Hän työskenteli metsätyömiehenä, kunnes 1930-luvun alussa palasi Pietariin ja aloitti opinnot Leningradin teatteri-instituutissa. Valmistumisensa jälkeen vuonna 1932 Lankinen kiinnitettiin Petroskoissa juuri aloittaneeseen suomenkieliseen Kansalliseen teatteriin sen ensimmäisten näyttelijöiden joukossa. Toisen maailmansodan aikana Lankinen oli mukana viihdytysjoukoissa. Rauhan tultua hän jatkoi Kansallisessa teatterissa, joka aluksi toimi Aunuksessa ja siirtyi vuonna 1950 takaisin Petroskoihin.  Vuonna 1959 Lankinen teki ääniroolin suomalais-neuvostoliittolaisessa yhteistyöelokuvassa Sampo.
Toivo Lankinen on haudattu Petroskoihin Peskin hautausmaalle.
Perhe

Lankisen puoliso oli Kansallisen teatterin näyttelijä Daria Karpova (1914–2003). Perheeseen syntyi kolme lasta. Aunuksessa Lankisten lastenhoitajana työskenteli vuonna 1948 vankileiriltä vapautunut entinen suomalainen kansanedustaja Siina Urpilainen, joka ei kuitenkaan saanut lupaa muuttaa perheen mukana Petroskoihin.
Kunnianosoituksia

Stalin-palkinto 1950
Karjalan tasavallan kansantaiteilija 1959
Neuvostoliiton ansioitunut taiteilija
Thames Ironworks and Shipbuilding Company

| Thames Ironworks and Shipbuilding Company |
| --- | --- |
Perustettu:  1837
Lakkautettu:  1912
Kotipaikka:  Lontoo, Yhdistynyt kuningaskunta
Infobox OKNimi-testi OK: 
Thames Ironworks and Shipbuilding Company, Limited oli brittiläinen telakka ja metalliteollisuusyritys, jonka toimitilat sijaitsivat Bow Creekin suulla Thamesjoen varrella. Toimipisteen länsipuolella sijaitsi Leamouth Wharf eli Blackwall ja sen itäpuolella Canning Town. Yhtiön päätoimialana oli laivanrakennus, mutta se teki myös rakennustöitä, merimoottoreita, nostureita ja sähkötöitä sekä autoja.
Yhtiön tunnetuimmat rakennustyöt olivat 1850 valmistettu Tamarjoen ylittänyt Royal Albert Bridge ja HMS Warrior maailman ensimmäinen täysin raudasta valmistettu sotalaiva, joka laskettiin vesille 1860.
Noin vuodelta 1872 oleva kartta, jossa on esitetty telakan sijainti.
Historia

Yhtiön toiminta alkoi 1837 nimellä Ditchburn and Mare Shipbuilding Companynä, jonka perustivat laivanrakentaja Thomas J. Ditchburn sekä insinööri ja laiva-arkkitehti Charles Mare. Telakka sijaitsi aluksi Deptfordissa ja tulipalon tuhottua sen yhtiö muutti Orchard Placeen East India Dock Basin ja Bow Creekin väliin vuonna 1838. Uudella alueella yhtiö otti haltuunsa William ja Benjamin Wallisin käyttämättömät toimitilat.
Yhtiön toiminta kehittyi hyvin ja vain muutamassa vuodessa se otti haltuunsa kolme lähellä ollutta telakkaa kasvattaen alueensa lähes kuuteen hehtaariin. Ditchburn and Mare oli alueen ensimmäisiä rautarunkoisten alusten valmistajia. Aluksi valmistettiin 50–100 tonnin siipiratasaluksia ja sitten Kanaalin ylittäviä aluksia. Vuodesta 1840 alkaen valmistui yli 300 tonnin aluksia. Yhtiön alkuvuosien tilaajina olivat Iron Steamboat Company ja Blackwall Railway Company. Samoin yhtiö sai tilauksia Amiraliteetilta kuten priki HMS Recruit, joka oli ensimmäisiä rautarunkoisia sota-aluksia. Yhtiö valmisti myös P & O Companylle kaksi alusta.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Thames Ironworks and Shipbuilding Company
Käännös suomeksi
Tauno Einiö

Tauno Ilmari Einiö (11. helmikuuta 1940 Orimattila – 10. lokakuuta 2018 Lahti) oli suomalainen päätoimittaja.
Einiö oli Loviisan Sanomien pitkäaikainen päätoimittaja, toimitusjohtaja ja hallituksen puheenjohtaja. Sitä ennen hän oli orimattilalaisen Pitäjänsanomat-lehden toimitussihteeri ja vuodesta 1966 loviisalaisessa Nordström-yhtiöiden kustantamassa Nuorison Päivälehdessä eli Päiviksessä. Loviisan Sanomien päätoimittajana ja toimitusjohtajana hän toimi kesäkuusta 1967 kesäkuuhun 1997 ja vielä hallituksen puheenjohtajana vuoteen 2012 saakka. Einiö perheineen oli vuoteen 1997 saakka myös lehtiyhtiön suurimpia osakkeenomistajia.
Einiöllä oli useita luottamustoimia. Hän oli Paikallislehtien liiton hallituksen jäsen ja Julkisen sanan neuvoston varapuheenjohtaja. Hän toimi Loviisan Yrittäjien puheenjohtajana. Hänet valittiin vuonna 1987 Loviisan vuoden yrittäjäksi.
Aiheesta muualla

Auli Henriksson, Tauno Einiön haastattelu, (Arkistoitu – Internet Archive) Loviisan Sanomien juhlanumero s. 28–29
Thomas Östlund

| Mitalit> Maa:   Ruotsi.Miesten jääkiekko.Maailmanmestaruuskilpailut  | Mitalit> Maa:   Ruotsi.Miesten jääkiekko.Maailmanmestaruuskilpailut  | Mitalit> Maa:   Ruotsi.Miesten jääkiekko.Maailmanmestaruuskilpailut  | Maa:   Ruotsi> Miesten jääkiekko. |
| --- | --- | --- | --- |
|  Hopeaa | Ruotsi 1995 |  |  |
Thomas Östlund (s. 9. syyskuuta 1965) on ruotsalainen uransa lopettanut jääkiekkomaalivahti. Hän on pelannut muun muassa AIK:ssa ja Djurgårdens IF:ssä Ruotsin pääsarjassa, Elitserienissä, sekä ammattilaisena Sveitsissä.
Östlund on pelannut Ruotsin maajoukkueessa MM-kilpailuissa 1995 Ruotsissa ja 1996 Wienissä Itävallassa. Vuoden 1995 finaalissa hän torjui maalilla Suomea vastaan.
Lokakuussa 1992 Östlund saavutti Elitserienissä ennätyksen pitämällä maalinsa puhtaana 201 minuuttia ja 18 sekuntia. Östlundin ennätys oli voimassa seitsemäntoista vuotta.
Tauno Heliö

| Tauno Heliö> Henkilötiedot |
| --- | --- |
Syntynyt: 24. maaliskuuta 1915 Tampere
Kuollut: 27. heinäkuuta 2009 (94 vuotta)
Kansalaisuus:  Suomi
Uran tiedot
Laji:  yleisurheilija, aitajuoksu
Seura:  Tampereen Kisa-Toverit
Kilpauran kesto:  1935–1950
Saavutukset
Ennätykset:  400 m 50,7 (1939)   800 m 1.56,9 (1944)   110 m aidat 16,2 (1939)   200 m aidat 26,1 (1939)   400 m aidat 55,7 (1940) 
Tauno Gabriel Heliö (24. maaliskuuta 1915 Tampere – 27. heinäkuuta 2009) oli suomalainen aitajuoksija ja pikajuoksija 1930- ja 40-luvuilla.
Tauno Heliö aloitti urheilu-uransa 1930-luvun puolivälissä Tampereen Kisa-Toverien (TKT) riveissä. Hän saavutti TUL:n mestaruuksia 400 metrin aidoissa vuosina 1937-1943 ja 400 metrillä vuosina 1939-1943. Hän osallistui Antwerpenin työläisolympialaisiin heinäkuussa 1937 ja sijoittui 400 metrin aidoissa 3:ksi maanmiehen Erkki Virran ollessa samassa kisassa toinen.
Talvisodan jälkeen kesällä 1940 käydyissä Kaatuneiden muistokisoissa TUL:n urheilijat, kuten myös Tauno Heliö, olivat mukana yhdessä SVUL:n edustajien kanssa. Niissä hän sijoittui toiseksi Erkki Virran jälkeen. Jatkosodan aikaisissa Kalevan kisoissa Heliö saavutti useita mitaleita viimeisen SM-mitalin tullessa kesällä 1945. Tällöin Heliön päämatkaa eli 400 metrin aitoja hallitsi "Bebbe" Storskrubb. Kaikkiaan hän saavutti neljä SM-hopeaa ja kolme SM-pronssia. Hän kilpaili vielä 1940-luvun lopulla saavuttamatta enää Kalevan kisojen loppukilpailupaikkaa. TUL:n puolella 400 metrin aitojen ykkösnimeksi ohi Heliön nousi tällöin porilainen Arvo Hyökyranta.
Saavutukset

SM-hopeaa 1942, 1943 ja 1944 400 m aidoissa sekä 1944 110 m aidoissa
SM-pronssia 1942 ja 1943 400 metrillä sekä 1945 400 m aidoissa
Tanska olympialaisissa

Tanska on osallistunut kaikkiin olympialaisten kesäkisoihin lukuun ottamatta Saint Louisin kisoja 1904. Talviolympialaisissa maa oli mukana ensimmäisen kerran Sankt Moritzissa 1948, ja on ollut mukana kaikissa kisoissa Calgarysta 1988 lähtien. Tanska on saavuttanut yhteensä 45 kulta-, 75 hopea- ja 75 pronssimitalia.
Tanskan menestyksekkäimmät urheilumuodot ovat olleet purjehdus, 12 kultamitalia, sekä pyöräily ja soutu, joissa maa on saanut seitsemän kultaa. Eniten kultamitaleja on voittanut Paul Elvstrøm, joka purjehti kultaa neljissä peräkkäisissä olympialaisissa Lontoosta 1948 Roomaan 1960. Soutaja Eskild Ebbesen on saanut kolme kultaa ja kaksi pronssia 1996–2012. Viisi mitalia ovat saavuttaneet myös ampujat Lars Jørgen Madsen (1900–1920) ja Niels Larsen (1912–1924). Tanskan toistaiseksi ainoan talvikisamitalin on saavuttanut naisten curlingjoukkue Naganossa 1998.
Aiheesta muualla

Tanska Kansainvälisen olympiakomitean sivustolla (englanniksi)
Tanskan olympiakomitean sivusto (tanskaksi)
Valtiot olympialaisissa
Turbulenssi

Turbulentti virtaus vedessä olevan esteen aikaansaamana.
Laminaari virtaus sukellusveneen keulassa ja virtauksen muuntuminen turbulentiksi.
Turbulentti kärkipyörre.
Turbulenssi on kaasun tai nesteen virtauksen nopeaa nopeuden ja suunnan muutosta ajan suhteen eli heilahduksia. Turbulenssin määritelmä ei ole yksiselitteinen. Heilahdukset ovat kolmiulotteisia ja lisäävät aineen sisäistä sekoittumista, jolloin muun muassa lämmönsiirto ja kemikaalien jne. pitoisuuksien tasaantuminen tehostuvat huomattavasti, esimerkiksi kymmenkertaiseksi. Jos heilahduksia ei ole, niin virtaviivat (esimerkiksi pölyhiukkasten radat) eivät risteä, jolloin kyseessä on laminaarinen virtaus, jonka vastus on pienempi.
Laminaari virtaus muuttuu turbulentiksi, kun aineen sisäiset viskoosit voimat eivät jaksa pitää heilahduksia kurissa. Siirtymä-aluetta sanotaan transitio-alueeksi. Transitiovyökkeen raja on nykyisin menetelmin vaikea laskea ja lisäksi se voi siirtyä. Koska reuna vaikuttaa turbulentin alan suuruuteen, niin esimerkiksi lämmönsiirtotehon laskenta on joskus epätarkkaa.
Viskoosien voimien ja hitausvoimien suhde on nimeltään Reynoldsin luku (Re). Kehittynyt putkivirtaus muuttuu turbulentiksi, kun Re > 2300. Tasovirtaukselle raja on noin 500 000.
Turbulenssi ei ole sama asia kuin pyörre. Esimerkiksi tuulessa talon nurkan takana voi olla paikoillaan pysyvä vakaa pyörre, jossa ei ole turbulenssia. Turbulenssi ei ole myöskään sama asia kuin Kármánin pyörrerata (Reydolsin luvuilla 50..200), joka näkyy pyörteiden irtoamisessa esimerkiksi savupiipun takaa vuorotellen eri puolilta. Pyörre on normaalia kaareutuvaa virtausta, joka voi olla joko laminaarinen tai turbulentti.
Tutkimus

Turbulenssi vaikuttaa virtauksen nopeusprofiilien tasoittumiseen kuten kasvanut viskositeetti, siksi turbulenssin mallinnus perustuu useimmiten tähän ns. Boussinesqin approksimaatioon. Yleisimmät tähän perustuvat mallinnustavat ovat k-ε ja k-ω. Muita tapoja ovat muun muassa Large-Eddy Simulation (LES) ja Direct Numerical Simulation (DNS), jossa laskenta tehdään niin tiheässä numeerisen laskennan hilassa, ettei turbulenssia tarvitse mallintaa.
Soveltaminen

Luonto ja ihmiset hyödyntävät turbulenssia monin tavoin. Lentokoneen siivissä siiven yläpuolinen virtaus pyritään saamaan turbulentiksi, jolloin virtaus pysyy paremmin kiinni suuremman energiansa ansiosta, eikä koneen siipi sakkaa suurellakaan kohtauskulmalla, jolloin laminaari virtaus irtoaisi siivestä.
Suuremman mittakaavan turbulenssia lentokoneissa matkustavat kutsuvat yleensä ilmakuopiksi . Turbulenssi ei aiheuta kaikkia ilmakuoppia, vaan osa johtuu ilman lämpötilaerojen aiheuttamista nousu- ja laskuvirtauksista.
Aiheesta muualla

Wikimedia Commonsissa on kuvia tai muita tiedostoja aiheesta .
Aalto-yliopiston TKK:n kampuksen laskennallisen virtausmekaniikan ryhmä (Arkistoitu – Internet Archive)
Falkovich, Gregory and Sreenivasan, Katepalli R.: Lessons from hydrodynamic turbulence, Physics Today, vol. 59, no. 4, pages 43-49 (April 2006).
U. Frisch: Turbulence: The Legacy of A. N. Kolmogorov. Cambridge University Press, 1995.
P. A. Davidson: Turbulence - An Introduction for Scientists and Engineers. Oxford University Press, 2004.
P. A. Durbin and B. A. Pettersson Reif: Statistical Theory and Modeling for Turbulent Flows. Johns Wiley & Sons, 2001.
T. Bohr, M.H. Jensen, G. Paladin and A.Vulpiani: Dynamical Systems Approach to Turbulence, Cambridge University Press, 1998.
Kolmogorov, Andrey Nikolaevich: 1941 The local structure of turbulence in incompressible viscous fluid for very large Reynolds numbers, Proceedings of the USSR Academy of Sciences, volume 30, sivut 299–303
Kolmogorov, AN: 1941 Dissipation of energy in locally isotropic turbulence, Proceedings of the USSR Academy of Sciences, volume 32, sivut16–18
G. K. Batchelor: The theory of homogeneous turbulence. Cambridge University Press, 1953.
Center for Turbulence Research (Arkistoitu – Internet Archive), Stanford University
Scientific American article (Arkistoitu – Internet Archive)
Air Turbulence Forecast
international CFD database iCFDdatabase (Arkistoitu – Internet Archive)
Scholarpedia: Turbulence (englanniksi)
Thames Valley Police

Poliisiasema Oxfordissa
Thames Valley Police on Englannissa oleva poliisipiiri, jonka toimialueena on kolme kreivikuntaa: Oxfordshire, Berkshire ja Buckinghamshire. Poliisipiiri on laajin metropolialueiden ulkopuolisista poliisivoimista Englannissa ja Walesissa. Vastaavia poliisipiirejä on koko kuningaskunnassa noin 50.
Poliisipiirin alueella asuu 2,2 miljoonaa ihmistä ja siellä käy vuosittain 6 miljoonaa matkailijaa. Poliisipiiri on jaettu 14 paikallispoliisialueeseen, jotka kattavat alueen 263 kaupunkia tai taajamaa. Vuonna 2012 poliisivirkoja oli 4 179 ja siviilivirkoja 2 723. Näiden lisäksi oli vielä 600 vapaaehtoista.
Roads Policing Unit (RPU)

Thames Valley Policen liikennevalvontayksikköön oli vuonna 2012 irrotettu muutama prosentti väestä, eli noin 200 virkaa. RPU:n toimialueella kulkee 315 kilometriä moottoriteitä (M1, M4, M24 ja M40). Tällä alueella kuoli liikenteessä 73 ja loukkaantui 7 722 ihmistä vuonna 2011
Aiheesta muualla

Kuvia tai muita tiedostoja aiheesta Thames Valley Police Wikimedia Commonsissa
Thames Valley Police (Arkistoitu – Internet Archive)
Tihomir Ognjanov

| Mitalit> Maa:   Jugoslavia.Miesten jalkapallo. Olympialaiset  | Mitalit> Maa:   Jugoslavia.Miesten jalkapallo. Olympialaiset  | Mitalit> Maa:   Jugoslavia.Miesten jalkapallo. Olympialaiset  | Maa:   Jugoslavia> Miesten jalkapallo. |
| --- | --- | --- | --- |
|  Hopeaa | Helsinki 1952 |  |  |
Tihomir Ognjanov (2. maaliskuuta 1927 Subotica, Serbien, kroaattien ja sloveenien kuningaskunta – 2. heinäkuuta 2006 Subotica, Serbia) oli Jugoslaviaa edustanut jalkapalloilija, jalkapallovalmentaja ja olympiamitalisti.
Ognjanov saavutti Jugoslavian jalkapallomaajoukkueessa olympiahopeaa Helsingissä 1952.
Turning to Crime

| Turning to Crime Deep Purple |
| --- | --- | --- |

Cover-albumin tiedot
 Julkaistu: 26. marraskuuta 2021
 Tuottaja(t): Bob Ezrin
 Levy-yhtiö: earMUSIC
Listasijoitukset
  6. (albumilista)    3. (fyysinen albumilista)
Deep Purplen muut julkaisut
| Whoosh! 2020 | Turning to Crime 2021 | =1 2024 |
Singlet albumilta Turning to Crime
 ”7 and 7 Is” Julkaistu: 6. lokakuuta 2021  ”Oh Well” Julkaistu: 5. marraskuuta 2021  ”Rockin’ Pneumonia and the Boogie Woogie Flu” Julkaistu: 22. marrskuuta 2021
Turning to Crime on englantilaisen rockyhtye Deep Purplen coveralbumi, joka julkaistiin 26. marraskuuta 2021.
Kappaleet

7 and 7 Is – 2.28  (Love)
Rockin’ Pneumonia and the Boogie Woogie Flu – 3.15  (Huey ”Piano” Smith)
Oh Well – 4.31  (Fleetwood Mac)
Jenny Take a Ride! – 4.36  (Mitch Ryder & The Detroit Wheels)
Watching the River Flow – 3.02  (Bob Dylan)
Let the Good Times Roll – 4.22  (Louis Jordan & The Tympany Five)
Dixie Chicken – 4.43  (Little Feat)
Shapes of Things – 3.40  (The Yardbirds)
The Battle of New Orleans – 2.51  (Johnny Horton)
Lucifer – 3.45  (Bob Seger System)
White Room – 4.53  (Cream)
Caught in the Act – 7.49  (Medley)
Kokoonpano

Ian Gillan - laulu
Steve Morse - kitara
Roger Glover - basso
Ian Paice - rummut
Don Airey - koskettimet
Arvostelut

Imperiumi: 6/10
Kaaoszine:
Soundi:
Aiheesta muualla

Turning to Crime Discogsissa. (englanniksi)
Albumi Turning to Crime Encyclopaedia Metallum -sivustolla (englanniksi)
Tulipunainen kyyhkynen

| Tulipunainen kyyhkynen |
| --- | --- |

Ohjaaja:  Matti Kassila
Käsikirjoittaja:  Juha Nevalainen
Perustuu:  Matti Kassilan alkuperäisaiheeseen "Tulipunainen kyyhkynen", 1960
Tuottaja:  T. J. Särkkä
Säveltäjä:  Osmo Lindeman
Kuvaaja:  Kalle Peronkoski
Leikkaaja:  Elmer Lahti
Lavastaja:  Aarre Koivisto
Pääosat:  Tauno Palo Gunvor Sandqvist Helen Elde Matti Oravisto
Valmistustiedot
Valmistusmaa:  Suomi
Tuotantoyhtiö:  Suomen Filmiteollisuus
Ensi-ilta:  10. maaliskuuta 1961
Kesto:  86 min
Alkuperäiskieli:  Suomi
Aiheesta muualla
IMDb
Elonet
Infobox OKNimi-testi OK: 
Tulipunainen kyyhkynen on Matti Kassilan elokuva vuodelta 1961. Elokuvan idea tuli ohjaaja Kassilan omasta unesta. Tulipunainen kyyhkynen on "[Komisario] Palmuja selvästi vakavahenkisempi, film noir -vaikutteinen teos". Elokuvan on tuottanut Toivo Särkkä, ja tuotantoyhtiö on Suomen Filmiteollisuus.
Juoni

Elokuvan päähenkilö on kirurgi Olavi Aitamaa, joka alkaa epäillä nuorta vaimoaan uskottomuudesta. Hän seuraa vaimoaan ja näkee tämän suutelemassa toista miestä. Olavi raivostuu, mutta pian punatukkainen kaunotar saa hänet pauloihinsa. Alkaa tapahtua kummia.
Taustaa

Elokuva kuvattiin osin keskellä Helsingin ihmisvilinää. Pääosaa näyttelee Tauno Palo, joka näytteli kolmen vuosikymmenen ajan elokuvien sankarirooleja ja jonka viimeiseksi elokuvaksi tämä jäi. Myös elokuvassa esiintyvä Suomen Filmiteollisuuden pitkäaikainen näyttelijä Anton Soini kuoli pian elokuvan ensi-illan jälkeen.
Arviot

Kun elokuvan tekoaikaan Modest Savtschenkon (Kansan Uutiset) mukaan elettiin suomalaisen elokuvan alennustilaa, hän yllättyi tästä elokuvasta myönteisesti: "Filmituotantomme nykytilassa se tekee melko yllättävän vaikutuksen". Samalla positiivisella linjalla jatkoivat muutkin aikalaiskriitikot.
2010-luvulla elokuvaa luonnehdittiin eräässä kritiikissä psykotrilleriksi. Vaikutteita siinä nähdään niin Alfred Hitchcockilta, Fritz Langilta kuin Michelangelo Antonioniltakin. Erään toisen kriitikon samanlinjainen luonnehdinta elokuvasta on, että se on kokeellinen psykologinen jännäri, jossa käsitellään syyllisyyden- ja ahdistuksentunteita. Musiikki on kaikkein moderneinta.
Näyttelijät

| 0 | 1 | 2 |
| --- | --- | --- |
|  Tauno Palo  | … |  lääket. ja kirurgian tohtori Olavi Aitamaa   |
|  Gunvor Sandkvist  | … |  rouva Helena Aitamaa   |
|  Helen Elde  | … |  Ritva / Erkin vaimo / Irja Huurre   |
|  Matti Oravisto  | … |  perämies Kristian Haapanen / tuomari Rantanen   |
|  Risto Mäkelä  | … |  komisario Mankala   |
|  Uuno Montonen  | … |  rovasti Svanholm   |
|  Anton Soini  | … |  tien laidalla makaava mies / sokea kengännauhojen myyjä / naurava mies kadulla / professori Aitamaa   |
|  Paavo Hukkinen  | … |  laivaupseeri   |
|  Arttu Suuntala  | … |  etsivä Maurila   |
|  Eila Pehkonen  | … |  nainen tullipaviljongissa   |
|  Pertti Palo  | … |  nuori mies kioskilla   |
|  Liana Kaarina  | … |  kioskityttö   |
|  Tuukka Soitso  | … |  mies tullipaviljongissa   |
|  Yrjö Virtanen  | … |  naapurin mies moottoriveneessä   |
|  Martta Kinnunen  | … |  Martta, kotiapulainen   |
|  Toivo Mäkelä  | … |  maalaismies   |
|  Jarno Hiilloskorpi  | … |  bensiiniaseman hoitaja   |
|  Irja Rannikko  | … |  myyjätär   |
|  Rauha Rentola  | … |  asiakas kaupassa   |
|  Tauno Söder  | … |  optikko   |
|  Aimo Nikunen  | … |  mies moottoriveneessä   |
|  Sirkka Breider  | … |  nainen ravintolassa   |
|  Osmo Lindeman  | … |  pianonsoittaja   |
|  Hannes Veivo  | … |  etsivä   |
|  Unto Salminen  | … |  poliisilääkäri   |
|  Pentti Auer  | … |  lehtivalokuvaaja   |
|  Tommi Rinne  | … |  reportteri   |
|  Kaarlo Saarnio  | … |  yövartija   |
|  Erkki Poikonen  | … |  Erkki, mies tavaratalossa   |
|  Anita Saarikallio  | … |  puhelinvirkailija   |
|  Pekka Tuliara  | … |  mies satamassa   |
|  Aarne Kajonterä  | … |  mies satamassa   |
|  Lauri Lammela  | … |  vieras kutsuilla   |
|  Mirja Karisto  | … |  vieras kutsuilla   |
|  Severi Seppänen  | … |  vieras kutsuilla   |
Tihomir Franković

| Mitalit> Maa:   Kroatia.Miesten soutu. Olympialaiset  | Mitalit> Maa:   Kroatia.Miesten soutu. Olympialaiset  | Mitalit> Maa:   Kroatia.Miesten soutu. Olympialaiset  | Maa:   Kroatia> Miesten soutu. |
| --- | --- | --- | --- |
|  Pronssia | Sydney 2000 | kahdeksikko |  |
| MM-kilpailut  | MM-kilpailut  | MM-kilpailut  |  |
|  Kultaa | Indianapolis 1994 | perämiehellinen kaksikko |  |
|  Hopeaa | Köln 1998 | perämiehellinen nelonen |  |
Tihomir Franković (s. 30. syyskuuta 1970 Split) on kroatialainen soudun maailmanmestari ja olympiamitalisti. Hän edusti splitläistä HVK Gusar -seuraa.
Franković voitti perämiehellisen kaksikon maailmanmestaruuden Indianapolisissa 1994 ja sai MM-hopeaa perämiehellisessä nelosessa Kölnissä 1998. Hän sijoittui perämiehellisessä kaksikossa viidenneksi Racicen MM-kilpailuissa 1993
Franković kuului Kroatian kahdeksikkoon, joka saavutti olympiapronssia Sydneyssä 2000. Hän oli seitsemäs perämiehettömässä nelosessa Atlantan olympialaisissa 1996.
Franković voitti maailmancupin kilpailun perämiehettömässä kaksikossa Münchenissä 1997, perämiehellisessä nelosessa Luzernissa 1998, perämiehettömässä nelosessa Wienissä 1999 ja kahdeksikossa Münchenissä 2000.
Théodred

Théodred on J. R. R. Tolkienin luoma fiktiivinen henkilö, joka esiintyy fantasiaromaanissa Taru sormusten herrasta.
Théodred syntyi vuonna 2978 Kolmatta Aikaa. Hänen äitinsä Elfhild kuoli synnytyksessä, mutta hänen isästään Théodenista tuli Rohanin seitsemästoista kuningas vuonna 2980. Théodred oli Théodenin ainoa poika ja perillinen.
Théodred kasvoi hänen serkkunsa Éomerin kanssa, jota hän rakasti kuin veljeään. Ainoa henkilö, jota hän rakasti enemmän kuin Éomeria oli hänen isänsä Théoden.
Myöhemmin Théodred joutui Saruman Valkoisen armeijan surmaamaksi Rautkymin kahlaamoiden ensimmäisessä taistelussa vuonna 3019. Kuoltuaan hänet haudattiin esi-isiensä hautojen viereen.
Elokuvassa

Peter Jacksonin ohjaaman elokuvatrilogian toisessa osassa, Kahdessa tornissa, Théodredin roolissa esiintyi Paris Howe Strewe.
Tottorin prefektuuri

| Tottorin prefektuuri 鳥取県 |
| --- | --- |
 Tottorin hiekkadyynejä
 Lippu:  Symboli
 Tottorin prefektuurin sijainti Japanissa
Valtio:  Japani
Alue:  Chūgoku
Kuntia:  19
Hallinto:  
 – hallinnollinen keskus:  Tottori
 – kuvernööri:  Shinji Hirai
Pinta-ala:  3 507,14 km² (41.)
Väkiluku (1.10.2012):  582 000 (47.)
 – väestötiheys:  166 as./km²
Symbolit:  
 – puu:  Daisen-kyaraboku (japaninmarjakuusi)
 – kukka:  Nijisseiki no nashi (omenapäärynän kukka)
 – lintu:  Mandariinisorsa
 – kala:  Oliivikampela
Lyhenteet:  
 – ISO 3166:  JP-31
 
Prefektuurin internetsivut
Tottorin prefektuuri (jap. 鳥取県, Tottori-ken) sijaitsee Japanissa Chūgokun alueella Honshūn saarella. Prefektuurin pääkaupunki on Tottori. Siellä on 582 000 asukasta (vuonna 2012) ja sen pinta-ala on 3 507,14 neliökilometriä.